 **MiPermit – Cais am Drwydded Gofalwr**

Gallwch wneud cais am gyfrif trwydded Gofalwr drwy wneud cais ar-lein ac ymweld â gwefan y cyngor a chwilio am drwyddedau digidol. Bydd angen:

* Cyfeiriad e-bost / Rhif ffôn symudol
* Prawf o dderbyn Lwfans Gofalwyr neu Gredyd Gofalwyr
* Tystiolaeth bod y cerbyd wedi’i gysylltu â deiliad y drwydded

Mae trwyddedau parcio i ofalwyr bellach yn drwyddedau digidol. Felly, nid oes angen arddangos eich trwydded yn eich cerbyd. Nodwch mai'r ffurflen gais hon yw’r un ar gyfer sefydlu cyfrif, a fydd yn caniatáu i chi gael mynediad at drwyddedau digidol drwy app MiPermit.

Wedi i’r ffurflen gais hon gael ei chyflwyno a'i phrosesu, anfonir e-bost atoch neu byddwch yn cael galwad ffôn i gadarnhau bod eich cyfrif yn weithredol. Yna bydd gennych fynediad at Drwyddedau Digidol ar eich app MiPermit y gellir ei lawrlwytho ar eich ffôn clyfar neu lechen.

Dylid dychwelyd ffurflenni cais wedi’u cwblhau i:

trwyddedauparcio@caerdydd.gov.uk

Neu drwy'r post i’r cyfeiriad canlynol: **Gwasanaethau Parcio, Cyngor Dinas Caerdydd, Blwch SP 47, Caerdydd, CF11 1QB**

Mae’r ffurflen hon ar gael yn Saesneg / This form is available in English

Mae croeso i chi ohebu â ni yn Gymraeg, yn Saesneg neu’n ddwyieithog. Byddwn yn ymateb yn unol â’ch dewis, ac ni fydd cyfathrebu yn Gymraeg yn achosi unrhyw oedi

## **Adran 1 - Manylion yr ymgeisydd**

## **Enw llawn deiliad y drwydded**

Enw cyntaf a chyfenw

## **Prif rif ffôn**

Dylech gynnwys rhif ffôn symudol os yn bosibl. Unwaith y bydd eich rhif ffôn symudol wedi'i gofrestru ar eich cyfrif, byddwch yn gallu mewngofnodi eich arhosiad cerbyd drwy SMS.

Rhif ffôn symudol

## **Cyfeiriad e-bost**

## Dylech gynnwys cyfeiriad e-bost os yn bosibl gan y bydd rhif PIN yn cael ei anfon i'ch cyfeiriad a fydd yn eich galluogi i fewngofnodi i'ch cyfrif MiPermit newydd i brynu eich trwyddedau. Bydd hyn hefyd yn cael ei ddefnyddio fel eich rhif mewngofnodi.

Yn ogystal, drwy ddarparu cyfeiriad e-bost, bydd hyn yn eich galluogi i dderbyn negeseuon e-bost/derbynebau cadarnhau a gwybodaeth am eich trwyddedau.

E-bost

## **Adran 4 – Prawf**

Atodwch **gopi** o un o'r canlynol fel prawf o ddarparu gofal. Rhaid iddo ddangos enw'r person rydych yn darparu gofal iddo.

* Llythyr gan yr Adran Gwaith a Phensiynau yn cadarnhau eich bod yn derbyn Lwfans Gofalwyr
* Llythyr gan yr Adran Gwaith a Phensiynau yn cadarnhau eich bod yn derbyn Credyd Gofalwyr

Atodwch gopi o un o'r canlynol fel prawf bod y cerbyd yn gysylltiedig â deiliad y drwydded.

* Llyfr Log Cerbydau (V5C)
* Dogfen Yswiriant
* Cytundeb Llogi / Prydlesu

## **Adran 5: Llofnod**

Drwy lofnodi a dyddio'r ffurflen gais hon, rydych yn cytuno i greu cyfrif MiPermit yn eich enw. Wedi i’r ffurflen gais hon gael ei chyflwyno a'i phrosesu, anfonir e-bost atoch neu fe gewch alwad ffôn i gadarnhau bod eich cyfrif yn weithredol.

## **Llofnod**

Llofnod deiliad y Drwydded

## **Dyddiad y Llofnod**

Dyddiad y mae deiliad y drwydded yn llofnodi'r ffurflen gais

**Datganiad**

Cyngor Caerdydd yw’r Rheolydd Data, a bydd yn prosesu eich gwybodaeth bersonol i gyflawni’r hyn sy’n ofynnol yn unol ag Erthygl 6 (1) (c) y Rheoliad Cyffredinol ar Ddiogelu Data. Gall yr awdurdod neu gyrff perthnasol eraill ddefnyddio’r wybodaeth a ddarperir gennych at ddibenion gorfodi, canfod twyll neu at unrhyw ddibenion cysylltiedig eraill fel y caniateir gan y gyfraith. Am ragor o wybodaeth am sut mae Cyngor Caerdydd yn rheoli eich gwybodaeth, darllenwch ein Polisi Preifatrwydd llawn ar wefan y Cyngor.